GiliGold/VAD_KnessetCorpus huggingface dataset:
ניר אורבך: יש גם הרבה דברים שאני מנסה לקדם, אבל אם הם לא עוברים, אני לא מפיל את התקציב.
אורית סטרוק: זורמת איתך, אתה לא מכיר כוונה, אז אני אגיד לך דבר אחד, אדוני היושב-ראש, יש לפחות 30 עיתונאים ששנינו מכירים שכן מכירים כוונה כזו.
אורית סטרוק: אני מציעה דבר אחד – דבר אחד, אל תעשה עכשיו כלום – יש לכם מדי פעם הפסקות בין הדיונים, קח שיעורי בית, תבדוק, אולי 30 עיתונאים לא טועים.
ניר אורבך: אני לא אבדוק את זה דרך עיתונאים.
אורית סטרוק: תחשוב מה אתה – אני אגיד לך, אתה חבר כנסת ויושב-ראש ועדת הכנסת, יש לך סמכות אדירה, שאין לרוב חברי הכנסת בבית הזה.
אורית סטרוק: תחשוב איך אתה יכול באמצעות הסמכות שלך להגן על הגליל ולהגן על הנגב ולא להפקיר אותם.
אורית סטרוק: תבדוק את הנתונים ותחשוב מה אתה יכול לעשות.
ניר אורבך: תודה רבה לך, חברת הכנסת סטרוק.
ניר אורבך: אנחנו עוברים כרגע לסעיף א', דיווח שרים לוועדות לפי סעיף 123(ז)(2) לתקנון הכנסת.
ניר אורבך: יש פה נוסח שמוצע לדיון.
ניר אורבך: היועצת המשפטית ארבל, בבקשה.
ארבל אסטרחן: כידוע, כל ועדות הכנסת רשאיות לזמן שרים להופיע בפניהן, כמו שמזמינים עובדי מדינה והם חייבים להגיע ולמסור מידע.
ארבל אסטרחן: אבל בנוסף להוראה הכללית קובע התקנון בסעיף 123(ז) כך: שר שענייני משרדו נידונים בוועדה קבועה יופיע בוועדה לדווח על ענייני משרדו אחת לכנס של הכנסת.
ארבל אסטרחן: בדיווח כאמור יסקור השר לפני הוועדה את פעולות משרדו, את תוכנית העבודה של המשרד ואת אופן ביצוע תקציב המשרד.
ארבל אסטרחן: כמו כן ישיב השר לשאלות של חברי הוועדה, לרבות שאלות שהועברו אליו מראש באמצעות יו"ר הוועדה.
ארבל אסטרחן: כלומר, זה משהו מובנה של דיווח אחת לכנס.
ארבל אסטרחן: ואז מוסיף התקנון ואומר: ועדת הכנסת תקבע – זה מה שאתם מתבקשים לעשות עכשיו – לגבי כל שר לאיזו ועדה יימסר הדיווח ורשאית היא לקבוע יותר מוועדה אחת.
ארבל אסטרחן: יו"ר הוועדה ימסור לשר הודעה על מועד הדיווח לפחות 30 ימים מראש.
ארבל אסטרחן: מאחר ובממשלה הזאת השתנו קצת שמות השרים והרכבי המשרדים וגם בכנסת השתנו הוועדות הקבועות – כזכור, הוקמו שלוש ועדות קבועות חדשות – מוצע לעבור שוב על הרשימה הזאת ולשנות את מה שצריך מאז הקביעה שנעשתה בכנסת הקודמת.
ארבל אסטרחן: מונחת בפניכם טיוטה שמסודרת לפי שרי הממשלה בממשלה הנוכחית, הממשלה ה-36, ומול כל אחד הוועדה שאליה ידווח.
ארבל אסטרחן: אני אעבור על זה מהר, אבל רק צריך לומר שכמובן הדבר הזה לא שולל מכל הוועדות, אלה שמנויות כאן והוועדות האחרות, את הסמכות לזמן שרים ולבקש מידע.
ארבל אסטרחן: צריך גם לומר שיש משרדים שיש בהם איזשהו תחום שהוא לא תחום עיקרי ששייך לוועדה אחרת.
ארבל אסטרחן: שאלו אותי למשל על רשות התקשוב שנמצאת במשרד הכלכלה, ובעבר בנושאים האלה דיווחו לוועדת המדע.
ארבל אסטרחן: לא כתוב כאן ששרת הכלכלה תדווח גם לוועדת המדע, אבל ברור שוועדת המדע יכולה לזמן אותה, או את כל אחד ממשרדה, ולבקש דיווחים ולשאול שאלות בעניין הזה.
מאיר פרוש: סליחה שאני שואל, אולי התייחסת ולא שמעתי, כתוב בחקיקה או בתקנות שהשר ידווח – יש חובת דיווח?
קריאה: יש את זה בתוך החוק.
קריאה: בתוך חקיקה יש לך.
ארבל אסטרחן: זה בדיוק מה שאנחנו אומרים עכשיו.
ארבל אסטרחן: מה שאמרתי, לכל ועדה יש סמכות לזמן שרים.
ארבל אסטרחן: בנוסף, יש הוראה שאומרת שכל שר יגיע לוועדה קבועה שמפקחת על המשרד שלו פעם בכנס, ואז הוא צריך לתת דיווח מובנה על התקציב, על הפעילות, להשיב לשאלות, אפשר למסור לו שאלות מראש, צריך להודיע לו על זה 30 ימים מראש.
ארבל אסטרחן: זאת אומרת, זה אמור להיות עניין מובנה של דיווחי שרים שוטפים.
ארבל אסטרחן: בואו נעבור על הרשימה שנמצאת כאן ונראה שהיא מקובלת על הוועדה.
ארבל אסטרחן: זה מסודר לפי ועדות, כך עשינו גם בעבר.
ארבל אסטרחן: לוועדת החוץ והביטחון ידווחו השרים הבאים: ראש הממשלה, שר הביטחון, שר החוץ, שר המודיעין, השר לשיתוף פעולה אזורי ושר ההתיישבות.
ארבל אסטרחן: לוועדת הכספים ידווח שר האוצר.
ארבל אסטרחן: לוועדת הכלכלה, זו ועדה שחולשת על הרבה משרדים, אז יש פה הרבה שרים: שר האנרגיה, שר הבינוי והשיכון, שר החקלאות ופיתוח הכפר, השר לפיתוח הפריפריה, הנגב והגליל, שר התחבורה והבטיחות בדרכים, שר התיירות, שר התקשורת, ושר הכלכלה והתעשייה, שהוא ידווח גם לוועדת הכלכלה וגם לוועדת העבודה כי כל ענייני העבודה נמצאים שם במשרד.
ארבל אסטרחן: זה מס' 15 בטבלה.
ארבל אסטרחן: אני עוברת למס' 16.
ארבל אסטרחן: ועדת הפנים תקבל דיווחים משר הפנים והשר להגנת הסביבה.
ארבל אסטרחן: ועדת ביטחון הפנים החדשה תקבל מהשר לביטחון הפנים, וגם, תראו, במס' 19 רשמתי את השר לחיזוק וקידום קהילתי.
ארבל אסטרחן: יש החלטת ממשלה לבטל את המשרד הזה, אז ברגע שהוא יבוטל זה כבר לא יהיה רלוונטי, אבל זה עדיין לא קרה.
ארבל אסטרחן: השר לשירותי דת, מס' 20, ידווח לשתי ועדות: לוועדה החדשה של מיזמי תשתית לאומיים מיוחדים ושירותי דת יהודיים בנושאי שירותי הדת היהודיים, אבל יש גם שירותי דת של לא יהודיים שעליהם הוא ידווח לוועדת הפנים והגנת הסביבה.
מאיר פרוש: למה שרת התחבורה לא צריכה לדווח לוועדה הזו?
מאיר פרוש: למה שרת התחבורה לא צריכה לדווח לוועדה למיזמי תשתית לאומיים?
ארבל אסטרחן: זה נכון שאולי בענייני המטרו יהיה דיווח גם של שר התחבורה לוועדה הזו, פשוט אין לה דברים מוגדרים.
ארבל אסטרחן: אנחנו לא כל כך יודעים כרגע מה זה מיזמי התשתית הלאומיים.
ארבל אסטרחן: אפשר להוסיף לשר התחבורה - - -
מאיר פרוש: אני לא מחפש תעסוקה ליוליה, אבל אני שואל אתכם, לכאורה שרת התחבורה צריכה להגיע.
ארבל אסטרחן: אפשר היה להוסיף לשר התחבורה גם לוועדה הזו בעניינים שנדונים בה.
ארבל אסטרחן: פשוט הם לא מפורטים אז לא כל כך ברור איזה מיזמים יהיו שם.
מאיר פרוש: על שירותי דת אני יודע שיוליה פעילה כבר.
מאיר פרוש: תני לה תעסוקה בנושאים אחרים, אז אולי היא תפסיק כבר עם העניין הזה.
ארבל אסטרחן: אמרתי, זה לא סותר את הסמכות של ועדה לזמן שר.
ארבל אסטרחן: בגלל שהמטרו נקוב בסמכויות הוועדה הזאת – אני פשוט לא יודעת איזה עוד מיזמים יהיו שם.
ארבל אסטרחן: המטרו נקוב, אז אפשר בסמכות של שר התחבורה להוסיף את ועדת הכלכלה פלוס הוועדה הזו לענייני המטרו.
יעל רון בן משה: לא, לא, אז אני מבקשת לקיים על זה דיון.
יעל רון בן משה: משרד התחבורה באופן קבוע מדווח לוועדת הכלכלה, שם נמצאת הסמכות.
יעל רון בן משה: המטרו גם ככה הוחרג.
יעל רון בן משה: אם יש איזשהו צורך ספציפי, אז בואו נדון על זה אבל לא נעלה את זה עכשיו.
ארבל אסטרחן: בכל מקרה צריך לזכור שכל ועדה יכולה לזמן שר ולדרוש ממנו דיווחים ומידע.
ארבל אסטרחן: סעיף 21, שר המשפטים לוועדת החוקה.
ארבל אסטרחן: לוועדת העלייה ידווחו שר העלייה והקליטה ושר התפוצות.
ארבל אסטרחן: לוועדת החינוך, התרבות והספורט ידווחו שלושה שרים: שר החינוך, שר התרבות והספורט והשר לענייני ירושלים ומורשת.
ארבל אסטרחן: שר הרווחה והביטחון החברתי ידווח לוועדת העבודה והרווחה.
ארבל אסטרחן: השר לשוויון חברתי גם לוועדת העבודה והרווחה וגם לוועדה לקידום מעמד האישה.
ארבל אסטרחן: שר הבריאות לוועדת הבריאות החדשה ושר החדשנות, המדע והטכנולוגיה לוועדת המדע והטכנולוגיה.
ארבל אסטרחן: זאת ההצעה, שכאמור, מבוססת על מה שהיה בעבר ועל הסמכויות החדשות של הוועדות.
ניר אורבך: מישהו רוצה להעיר עוד משהו?
ניר אורבך: חברת הכנסת רון בן משה?
ניר אורבך: אז אנחנו נעבור להצבעה.
ניר אורבך: מי בעד ההצעה כפי שהוצגה על ידי ארבל – ירים את ידו.
ניר אורבך: בעד ההצעה – פה אחד
ניר אורבך: זה אושר.
ניר אורבך: אנחנו עוברים לנושא הבא, הסמכת הוועדה המיוחדת לזכויות הילד לעניין חקיקת משנה ודיווחים מכוח החוק.
ניר אורבך: ארבל.
ארבל אסטרחן: הבקשה היא של יו"ר ועדת - - -
מיכל שיר סגמן: שתי בקשות.
ארבל אסטרחן: ישנם חוקים שנחקקו בעבר בוועדה המיוחדת לזכויות הילד.
ארבל אסטרחן: כידוע, ועדה מיוחדת מוסמכת לחוקק.
ארבל אסטרחן: בדרך כלל הן לא מחוקקות הרבה, אבל הוועדה הזו דווקא חוקקו כמה חוקים.
מיכל שיר סגמן: כשאנחנו מחוקקים, אנחנו עושים את זה בצורה איכותית.
ארבל אסטרחן: כידוע, כאשר ועדה קבועה מחוקקת, הרבה פעמים היא מסמיכה את עצמה לעניינים שונים, בעיקר אישור חקיקת משנה.
ארבל אסטרחן: דיברנו על זה גם בהקשר של חוק הוועדות לאחרונה.
ארבל אסטרחן: זאת אומרת, הרבה פעמים אם למשל ועדת החוקה מחוקקת איזשהו חוק, אז היא אומרת השר באישור ועדת החוקה רשאי להתקין תקנות.
ארבל אסטרחן: כאשר מדובר בוועדה מיוחדת, אנחנו לא נוקבים בשמה בחוק כי לא יודעים אם היא תהיה קיימת בעתיד כאשר יגיעו תקנות.
ארבל אסטרחן: זה נכון גם לאישור חקיקת משנה, גם לדיווחים וכולי.
ארבל אסטרחן: לכן בשלושה חוקים שחוקקה הוועדה לזכויות הילד ניתנו סמכויות של אישור חקיקת משנה לוועדה, אבל לא ננקב שם הוועדה אלא נקבע שזו ועדה שתקבע ועדת הכנסת.
ארבל אסטרחן: החוקים שאנחנו מדברים עליהם הם חוק סיוע לקטינים נפגעי עבירות מין או אלימות שנחקק בתשס"ח-2008.
ארבל אסטרחן: שם יש סעיף שאומר: השר ממונה על ביצוע החוקה והוא רשאי באישור הוועדה להתקין תקנות.
ארבל אסטרחן: הוועדה הוגדרה כוועדה מוועדות הכנסת שהנושא נמצא בתחום סמכויותיה כפי שתקבע ועדת הכנסת.
ארבל אסטרחן: החוק השני - - -
מיכל שיר סגמן: ובכל שנה אכן הוועדה לזכויות הילד משנת 2008 מקבלת דיווח.
מיכל שיר סגמן: כלומר, זו רוטינה שנמשכה משנת 2008.
מיכל שיר סגמן: את הדיווח האחרון קיבלנו במאי האחרון.
ארבל אסטרחן: שני החוקים הנוספים הם מ-2018 שניהם: חוק הפיקוח על מעונות יום לפעוטות.
ארבל אסטרחן: גם הוא חוק שנחקק בוועדה לזכויות הילד והוגדרה הוועדה כוועדה מוועדות הכנסת שחוק זה הוא בתחום ענייניה שקבעה ועדת הכנסת.
ארבל אסטרחן: גם שם יש סמכויות: השר, באישור הוועדה, יכול לקבוע כל מיני דברים.
ארבל אסטרחן: החוק השלישי הוא חוק התקנת מצלמות לשם הגנה על פעוטות במעונות יום לפעוטות.
מיכל שיר סגמן: אלו שני חוקים שמאוד קשורים אחד לשני, אי אפשר להגיד חוק הפיקוח בלי חוק המצלמות.
ארבל אסטרחן: שניהם נחקקו בתשע"ט-2018.
ארבל אסטרחן: גם שם הוגדרה ועדה באופן דומה, גם שם יש סמכויות לוועדה.
ארבל אסטרחן: צריך לציין שבכנסת הקודמת הסמיכה ועדת הכנסת את הוועדה המיוחדת לזכויות הילד כוועדה לעניין שלושת החוקים האלה.
ארבל אסטרחן: אבל שוב, מאחר שזו ועדה שאינה קבועה וקמה בכל כנסת מחדש, נדרשת שוב ההסכמה, ככל שהוועדה אכן רוצה לתת את הסמכות הזאת לוועדה לזכויות הילד.
ניר אורבך: מישהו עוד רוצה להוסיף משהו לפני שנעבור להצבעה?
מיכל שיר סגמן: הוועדה פשוט כל הזמן דנה.
ניר אורבך: אנחנו מציעים לקבוע כי הוועדה המוסמכת לעניין שלושת החוקים היא הוועדה המיוחדת לזכויות הילד.
ניר אורבך: בעד ההצעה – פה אחד.
ניר אורבך: ההצעה עברה.
ניר אורבך: אנחנו עוברים לסעיף ג': בקשת יושבת-ראש הוועדה המיוחדת לזכויות הילד להעברת ההצעה לסדר-היום בנושא: "מאבק המטפלות והחינוך לגיל הרך", של חברי הכנסת קטי קטרין שטרית, איתמר בן גביר, ינון אזולאי ועאידה תומא סלימאן מוועדת הכלכלה לדיון בוועדה המיוחדת לזכויות הילד.
ניר אורבך: חברת הכנסת שיר סגמן, את רוצה להציג את זה?
מיכל שיר סגמן: חברת הכנסת שטרית הייתה צריכה להיות כאן כדי להציג את זה.
מיכל שיר סגמן: אני שוחחתי איתה בנושא, אני רק לא יודעת איפה זה נמצא כרגע.
מיכל שיר סגמן: באופן כללי הוועדה לזכויות הילד עוסקת באופן קבוע בלידה עד שלוש.
מיכל שיר סגמן: פיתחנו סוג של מומחיות לנושא.
מיכל שיר סגמן: באופן כללי, כל הנושא של ילדים, על אחת כמה וכמה בגיל הרך, אין לו לגמרי בית, אין לו לגמרי גג.
מיכל שיר סגמן: מאחר שהוועדה לזכויות הילד היא זו שמאגדת ועוסקת לעומק בנושא הזה, חברת הכנסת שטרית, שעמה שוחחתי, והיא זו שהעלתה את ההצעה לסדר, מעדיפה – פה אני קצת מדברת בשמה, אבל היא מעדיפה – להעביר את ההצעה לסדר לדיון בוועדה לזכויות הילד במקום לוועדה שאליה נקבעה במליאה.
ניר אורבך: אני רק מעיר שיושב-ראש ועדת הכלכלה הסכים להעביר את ההצעה הזאת לוועדה לזכויות הילד.
מיכל שיר סגמן: אני מודה מאוד ליושב-ראש ועדת הכלכלה, חברי הטוב.
ניר אורבך: נעשית עבודה מדהימה מאחורי הקלעים.
מיכל שיר סגמן: תראו מה זה, קואליציה, אופוזיציה, סיעות שונות.
ניר אורבך: מדהים, זה מרגש לעומת מה שמוצג בחוץ.
ניר אורבך: מי בעד להעביר את ההצעה לסדר-היום בנושא הזה לדיון בוועדה המיוחדת לזכויות הילד – ירים את ידו בבקשה.
ניר אורבך: בעד הבקשה – פה אחד
ניר אורבך: קיבלנו את ההצבעה והיא עוברת להמשך דיון לוועדה המיוחדת לזכויות הילד.
ניר אורבך: כמובן, בכפוף לאישור המליאה.
ניר אורבך: סעיף ד': בקשת יושבת-ראש ועדת הבריאות, חברת הכנסת סילמן, להעברת הצעת חוק ביטוח בריאות ממלכתי (תיקון - צמצום פערים בין הפריפריה למרכז), התשפ"א-2021, פ/432/24, של חברת הכנסת יעל רון בן משה מוועדת העבודה והרווחה לדיון בוועדת הבריאות.
ניר אורבך: מי רוצה להציג את זה?
יעל רון בן משה: אני אגיד.
יעל רון בן משה: זו הצעת חוק שעברה בדיון מוקדם לפני ארבעה חודשים.
יעל רון בן משה: באותה העת ועדת הבריאות עוד לא פוצלה מוועדת העבודה, הרווחה והבריאות.
יעל רון בן משה: לשמחתי, במליאה הייתה תמיכה של כל סיעות הבית בהצעה, ובאופן טבעי פה בוועדת הכנסת זה עבר לוועדת העבודה, הרווחה והבריאות.
יעל רון בן משה: משהוקמה ועדת הבריאות שבראשותה עומדת חברת הכנסת סילמן, גם לשם משרד הבריאות מגיע, מדווח, השר שבסופו של דבר תיקון החקיקה שלי מדבר יגיעו לוועדה הזו, אני חושבת שיהיה נכון להעביר את המשך החקיקה לוועדה.
יעל רון בן משה: לשמחתי, יושבת-ראש הוועדה מאוד מאוד רתומה לנושא, גם להשפעות נוספות במערכת הבריאות בכלל, גם בנושאים כמו בריאות הנפש וגם בצמצום פערים.
יעל רון בן משה: היא מובילה את זה ביד רמה ומאוד הייתי שמחה שנצביע על העברה לוועדה שלה.
ניר אורבך: ב-12:20.
קריאה: הוא רוצה לנמק הסתייגות על המעונות לזכויות הילד.
מאיר פרוש: רביזיה הוא מבקש?
ניר אורבך: מישהו עוד רוצה להוסיף?
ניר אורבך: אנחנו נעבור להצבעה להעביר את הצעת חוק ביטוח בריאות ממלכתי, התיקון שאמרנו, של חברת הכנסת יעל רון בן משה לדיון בוועדת הבריאות.
ניר אורבך: בעד ההצעה – 4
ניר אורבך: עבר בכפוף לאישור במליאה.
ניר אורבך: אנחנו נצא להפסקה עד 12:20 ואז נשמע את הנימוקים לרביזיה של חבר הכנסת ינון אזולאי בנושא המעונות.
ניר אורבך: תודה לכם והמשך יום נעים לכולנו.
איתן גינזבורג: היום יום שלישי, י"ט בכסלו התשפ"ב, 23 בנובמבר 2021.
איתן גינזבורג: הנושא הראשון שנשלח אליכם יורד מסדר-היום, ועל כן נעבור ישר לסעיף ב': ערעורו של חה"כ מאיר פרוש על החלטת הנשיאות שלא לאשר דחיפות הצעתו לסדר היום בנושא: "פיגוע ירי בעיר העתיקה".
איתן גינזבורג: אדוני חבר הכנסת פרוש, אנא נמק את ערעורך.
מאיר פרוש: קודם כל אני שמח על כך שאני לא לוקח מזמנכם – כי הרווחנו זמן בזה שסעיף א' ירד, אז יש לכם זמן להקשיב.
מאיר פרוש: הנושא הוא כדלהלן, ואני מבקש – בואו לא נסתכל על העניין הזה בקואליציה ואופוזיציה.
מאיר פרוש: במקרה הייתי בערב חג הסוכות אצל מפקד מחוז ירושלים.
מאיר פרוש: במסגרת שיחה אומר מפקד המחוז, לא בכדי ב"ה, שקט בירושלים – המצב בשליטה, הדברים מתנהלים על מי מנוחות.
מאיר פרוש: ב"ה שהקב"ה יעזור הלאה.
מאיר פרוש: המצב בעיר היה שקט ורגוע עד המקרה שקרה שלשום בבוקר.
מאיר פרוש: כשקורה דבר כזה, חלילה חדשות לבקרים, כאילו אנחנו נהפכים להיות מורגלים באירועים כאלה, אבל ב"ה שלא, וזה קרה.
מאיר פרוש: בכל מקום עושים הערכת מצב על דבר כזה.
מאיר פרוש: גם המפגעים או השולחים של המפגע הזה גם בודקים מה זה עשה במדינת ישראל אירוע כזה.
מאיר פרוש: במסגרת הדברים שהם בודקים, הם בודקים עד כמה זה בדעת הקהל, בתקשורת.
מאיר פרוש: כמה הדבר הזה תפס.
מאיר פרוש: האם זה נושא, זעזע, ואם כן, כנראה שנערכים פה יותר במדינת ישאל שדברים כאלה לא יקרו, האם לקחנו לתשומת לב מה שקרה פה.
מאיר פרוש: כל מקרה של רצח הוא מזעזע.
מאיר פרוש: גם חלילה אם זה קורה חדשות לבקרים.
מאיר פרוש: אבל זה לא.
מאיר פרוש: אדם הולך להתפלל בכותל.
מאיר פרוש: גם אי-אפשר לשייך את זה – לא שחלילה מותר או אני מנסה לרמוז משהו.
איתן גינזבורג: אז לא כדאי.
איתן גינזבורג: אדם הולך להתפלל בכותל ונרצח.
מאיר פרוש: היינו בוועדת חוץ וביטחון במשרד החוץ ביום שני כשזה קרה.
מאיר פרוש: אחד מחברי הכנסת אומר – זה היה בהר הבית.
מאיר פרוש: אין אפילו מה.
מאיר פרוש: לכותל?
מאיר פרוש: אין שום הצדקה.
מאיר פרוש: אני מדבר ששלושה חברי כנסת הגישו למרות שרק אני הגשתי ערעור.
מאיר פרוש: אני חושב שדבר כזה, מאחר שזה כן קרה, וכבר הרבה זמן לא היה, כולם צריכים להבין שיתייחסו לעניין הזה, ובמקרה הזה, שהכנסת התייחסה.
מאיר פרוש: מה אפשר לעשות?
מאיר פרוש: תעזבו לרגע איך הדבר נראה במליאת הכנסת כאשר באים שניים, שלושה, ארבעה חברי כנסת.
מאיר פרוש: הכנסת התייחסה לזה או לא? זאת השאלה.
מאיר פרוש: כל מה שעוקב אחרי מה שקרה - בעיתונות דיברו על זה, היתה לוויה.
מאיר פרוש: תפס את הכותרות הראשיות.
מאיר פרוש: אני חושב שלא מן הראוי שהכנסת לא תתייחס.
מאיר פרוש: אם אתה רוצה להיות זה שמנמק את זה – אני לא צריך את המיקרופון.
מאיר פרוש: אני מבקש שהכנסת תתייחס.
מאיר פרוש: אם אני צריך להיות הקרבן ולדבר על זה – אני מוכן, אבל אני חושב שהכנסת צריכה להתייחס לזה.
מאיר פרוש: לכן מגיש ערעור.
איתן גינזבורג: התבקשתי על-ידי סגן יושב-ראש הכנסת מרגי לנמק.
איתן גינזבורג: אז גם מנהל את הישיבה וגם אנמק.
איתן גינזבורג: הנשיאות דנה בהרבה מאוד בקשות דחופות לסדר.
איתן גינזבורג: חלקן מזעזעות, חלקם נושאים שהם דחופים, חלקם מהותיים יותר, חלקם פחות, לפי תפיסת עולמו של חבר הכנסת שהגיש את הבקשה.
איתן גינזבורג: בסוף יש מגבלה לכמות ההצעות לסדר שמעלים.
איתן גינזבורג: אין ספק שהמקרה שקרה הוא מקרה טראגי, מזעזע, לא צריך לקרות – לא בכותל ולא בשום מקום אחר בארץ.
איתן גינזבורג: אין חולק על כך.
איתן גינזבורג: אתמול צפיתי בחדשות וראיתי בטלוויזיה שהגיעו להלוויה שרים וחברי כנסת, קהל רב.
מאיר פרוש: מי שעושה הערכת מצב יכתוב את זה שהיו שרים.
איתן גינזבורג: גם שמעתי גם את שר הביטחון וגם את השר לביטחון פנים כממשלה, כמי שאחראים על ביטחוננו מתייחסים לנושא הזה.
איתן גינזבורג: זה לא שהמדינה שתקה.
מאיר פרוש: מישהו אמר את זה?
מאיר פרוש: יש רובריקה קטנה, קוראים לה הכנסת.
איתן גינזבורג: גם בכנסת אמנם לא ייחדו לזה ישיבה או סעיף על סדר-היום אבל כן שמעתי אנשים שהתייחסו לכך גם במליאה וגם בכלי התקשורת.
איתן גינזבורג: אנחנו מנסים לכבד בנשיאות את כל ההצעות הדחופות לסדר.
מאיר פרוש: שרם שפע ידבר במליאה על זה.
מאיר פרוש: לא מחפש שמאיר פרוש.
איתן גינזבורג: אבל בסוף הכנסת מורכבת מפרטים.
איתן גינזבורג: זה חברי כנסת מדברים.
איתן גינזבורג: אני גם חושב שדיברו.
איתן גינזבורג: אני חושב שצריך לכבד את החלטות הנשיאות ואין דחיפות.
מאיר פרוש: שבוע הבא נדבר על זה?
איתן גינזבורג: אין דחיפות לקיום הנושא הזה על סדר-היום.
איתן גינזבורג: אני חושב שבמקרה הזה אם בכל פעם שהנשיאות לא מאשרת בקשה של חבר, פעם זה, פעם זה תשעה באב- - -
מאיר פרוש: מה אתה משווה את זה?
איתן גינזבורג: אני לא משווה את זה לשום דבר, אבל בסוף זה ערעור שהוועדה צריכה לדון בו.
איתן גינזבורג: אני חושב שבמקרה הזה צריך לכבד את הנשיאות.
איתן גינזבורג: אני חושב שהמקרה הבודד שקרה, המצער והטראגי, אני לא רוצה להשוות אותו לשום מקרה אחר.
איתן גינזבורג: אני חושב שצריך לכבד את החלטת הנשיאות.
איתן גינזבורג: זה היה בפניה, הנושא הזה, כמו הרבה מאוד נושאים.
איתן גינזבורג: הם שקלו את כל הנושאים ומצאו לנכון לאשר ארבעה נושאים אחרים.
איתן גינזבורג: לכן אני מציע לדבוק בהחלטת הנשיאות.
יצחק פינדרוס: אדוני היושב-ראש, זו תשובה כמעט כהקלטה.
יצחק פינדרוס: אנחנו מכירים את התשובה הזאת.
יצחק פינדרוס: אני גם לא מזלזל בה, כי יש בה גם מן האמת, כי בסוף יושבת נשיאות הכנסת וצריכה לשקול בין דברים יותר דחופים ודברים פחות דחופים, זה בסדר גמור.
איתן גינזבורג: אגב, אתמול היתה נשיאות שאני לא נכחתי בה.
איתן גינזבורג: נכחו בה רוב הסגנים – שהם מהאופוזיציה, לא מהקואליציה.
איתן גינזבורג: זו ההחלטה שהם קיבלו.
איתן גינזבורג: אין פה קואליציה ואופוזיציה.
איתן גינזבורג: אני רק אומר שההחלטה שהתקבלה – הנשיאות מורכבת מיושב-ראש וסגניו.
איתן גינזבורג: במקרה אני אתמול לא הייתי.
איתן גינזבורג: היחיד מהקואליציה היה מנסור עבאס - אם היה או לא, ביטן, מרגי ואחמד טיבי.
איתן גינזבורג: אני חושב שלא היה פה שיקול פוליטי בהחלטה לא לאשר את ההצעה לסדר.
יצחק פינדרוס: יש תחושה – אני מכיר את זה.
יצחק פינדרוס: אפשר לערער על כל החלטה ולקבל כל החלטה.
יצחק פינדרוס: יש לי תחושה, כפי שאמר הרב פרוש, שביום שני אף אחד לא עדיין הבין מה שקרה.
יצחק פינדרוס: אי-אפשר להתעלם מכך שקרה פה משהו.
יצחק פינדרוס: יש ירושלם לפני הפיגוע וירושלים אחרי הפיגוע.
יצחק פינדרוס: וגם אני רואה את הנושאים שאושרו.
יצחק פינדרוס: יש לי תחושה ויותר מתחושה שאף אחד לא הבין את המשמעות של מה שקרה.
יצחק פינדרוס: אדם נכנס עם נשק אוטומטי לעיר העתיקה, מקום שמדינת ישראל השקיעה מיליונים באבטחה עם מצלמות וסיפורים, ואדם נכנס עם תת-מקלע, נעמד בכניסה לכותל המערבי, מקום שיש בו 4 מיליון איש שהולכים לשם כל שנה תיירים, בדרך לתפילה.
יצחק פינדרוס: שהכנסת לא תהיה שם?
יצחק פינדרוס: אין לי ספק שממשלת ישראל, כולם, כפי שאמר הרב פרוש, מתכנסים לדיון על הנושא הזה.
יצחק פינדרוס: בדיוק שהכנסת תתעלם מזה?
יצחק פינדרוס: אפילו הכותל המערבי נמצא בתוך הדיונים.
יצחק פינדרוס: זה לא נושא דחוף שקרה באותו בוקר, זו הצעה של חברי יעקב אשר, שהיא הצעה חשובה.
יצחק פינדרוס: שמירת קדושת הכותל והמערבי.
יצחק פינדרוס: פי גלילות והר נוף – נושא חשוב, אבל- - -
איתן גינזבורג: לא חושב שכדאי להשוות.
יצחק פינדרוס: אין לי ספק שאם הפיגוע הזה היה יום קודם, אף אחד לא היה מעלה על דעתו בנשיאות.
יצחק פינדרוס: זה היה כנראה תוך כדי הנשיאות.
יצחק פינדרוס: עוד לא הבינו את משמעות הדברים, לכן קיבלו את ההחלטה הזו.
יצחק פינדרוס: אין לי ספק שאף סגן שהיה מצדיק החלטה כזו, גם לא היושב-ראש.
יצחק פינדרוס: זה לא סביר.
יצחק פינדרוס: הפיגוע היה ב-09:45, הנשיאות התכנסה ב-12:00.
יצחק פינדרוס: עד שהבינו איפה נמצאים.
איתן גינזבורג: לא הייתי מזלזל בהם.
איתן גינזבורג: מיקי לוי היה מפקד מחוז ירושלים לשעבר.
איתן גינזבורג: נראה לי שהוא די מבין מה המשמעות של הדבר.
יצחק פינדרוס: אל תהיה בטוח.
יצחק פינדרוס: הוא לא היה מקבל החלטה כזאת.
יצחק פינדרוס: ראית שאתמול כל נואם שעלה למליאה, זה הדבר הראשון שהתייחס אליו.
מאיר פרוש: תמיד יש רשויות שונות – יש משטרה, יש כנסת.
מאיר פרוש: זה שהוא מפקד מחוז ירושלים, כי הוא מסתכל בעיניים שלו כאיש משטרה ואומר לך: בטוח שהמשטרה עשתה ותעשה ועושה כל מה שצריך.
מאיר פרוש: הוא איש משטרה אמר את הדבר הנכון.
מאיר פרוש: הוא איש משטרה.
מאיר פרוש: אנחנו כנסת.
איתן גינזבורג: אני הגבתי לכך שמיקי לוי לדעתי, הבין מה קרה שם לאור תפקידו בעבר.
איתן גינזבורג: היתה התייחסות לדברים של חבר הכנסת פינדרוס שאמר: אני לא בטוח שאנשים הבינו מה קרה שם.
איתן גינזבורג: אני חושב שכן הבינו.
יצחק פינדרוס: אני דן אותם לכף זכות.
יצחק פינדרוס: זה סוג הדברים שהמדינה עוצרת.
מאיר פרוש: מפקד מחוז ירושלים ראה את זה בעיניים של משטרה ואמר:
מאיר פרוש: אני בטוח שהממ"ז- - -
איתן גינזבורג: וגם מרגי וגם ביטן.
מאיר פרוש: תמיד בכל פורום אמרו לי שאורבך לא יהיה, רם שפע יהיה.
מאיר פרוש: בכל פורום יש אני איתך ואתה איתי.
מאיר פרוש: אל תביא לי ראיה ששם היה ככה.
מאיר פרוש: בוועדת הכנסת זה הפורום, שצריך לדון ולומר: מה שהחליטו בנשיאות הכנסת זו לא החלטה טובה.
מאיר פרוש: בנושא הזה אני שווה ערך לנשיאות הכנסת.
מאיר פרוש: שם דנים מה שדנים, ולפי התקנון תפקידנו לומר: מה ששם עשו זה לא בסדר.
מאיר פרוש: שוב – לא שאני רוצה להחזיק את המיקרופון.
מאיר פרוש: היכן שיציינו את האירוע הזה, בעוד שנה, בעוד חודש, בעוד עשרים שנה, ברזומה צריך להיות כתוב: הכנסת התייחסה לנושא הזה.
מאיר פרוש: ככה יקראו אותנו.
מאיר פרוש: מה הדין כשרק אני ערערתי?
מאיר פרוש: מה קורה אם מתקבל הערעור?
מאיר פרוש: כל מי שהגיש מדבר?
איתן גינזבורג: המזכירות תקבע.
איתן גינזבורג: אני מנסה לכבד תמיד את החלטת הנשיאות כתפיסה.
איתן גינזבורג: אפשר לאחד בין שתי הצעות לסדר דחופות?
איתן גינזבורג: היא אישרה קדושת הכותל המערבי.
ארבל אסטרחן: אם מאשרים את הערעור, זה אומר שהוא יכול לדבר.
ארבל אסטרחן: ברור שהממשלה יכולה להחליט שאותו שר יענה.
איתן גינזבורג: זה עוד שלושה דוברים.
איתן גינזבורג: אם הוגש ערעור רק על-ידי ח"כ אחד, רק הוא יחול?
ארבל אסטרחן: רק הוא.
ארבל אסטרחן: אם הם היו מערערים, היו עושים הצבעה אחת על כולם.
ארבל אסטרחן: רק מי שערער, ערעורו מתקבל.
ארבל אסטרחן: אין לזה כל כך משמעות מעשית.
ארבל אסטרחן: זה רק החלטה של הממשלה, איך היא משיבה, ביחד או לחוד.
מאיר פרוש: שההחלטה תהיה שבמסגרת ההצעה הזו אני אדבר במליאת הכנסת בהצעה הזו של הכותל.
איתן גינזבורג: אם יתקבל ערעורך, זו המשמעות של ההחלטה.
ארבל אסטרחן: הוא משנה את הנושא שלו לנושא שהתקבל.
איתן גינזבורג: אני מאמין שגם מירי רגב וגם יעקב אשר ידברו על הנושא הזה במסגרת הדיון לסדר.
איתן גינזבורג: לכן אני חושב, מכיוון שזה לא אותו נושא, אבל יש הצעה לסדר בנושא שמירת קדושת הכותל המערבי של חברי הכנסת רגב ואשר, אני מניח שהדברים האלה יקבלו ביטוי בהצעה, וגם השר ישיב על זה.
איתן גינזבורג: אגב, השר לביטחון פנים או סגנו בטח גם יהיו שם להשיב.
איתן גינזבורג: השר לביטחון פנים או סגנו סגלוביץ', יש פה אירוע של אלימות ורצח בחברה הערבית - אני מניח שגם הם יהיו ויתייחסו לזה.
איתן גינזבורג: לכן הייתי משאיר הצעות דחופות כפי שאושרו.
איתן גינזבורג: אם אפשר לאחד, אני אשמח.
ארבל אסטרחן: אם חבר הכנסת פרוש היה מסכים לשנות את הכותרת שלו.
ארבל אסטרחן: אבל יש עוד מישהו מאותה סיעה.
מאיר פרוש: אתה עונה לנו כנציג הנשיאות.
מאיר פרוש: לא כיושב-ראש ועדה.
איתן גינזבורג: כיושב-ראש ועדה אני צריך לנהל את הישיבה.
איתן גינזבורג: לכן אפשרתי לחברי כנסת נוספים שרוצים - להתבטא.
איתן גינזבורג: דיבר פינדרוס, הצעתי לסובה.
מאיר פרוש: פינדרוס יכול להצביע.
מאיר פרוש: אני לא.
מאיר פרוש: אני רואה את הדילמה שלך ואת הקושי שלך בלהיות זה שאומר לא.
מאיר פרוש: הכול אתה מנסה להציע, רק לא לעבור על דברי חבריך בנשיאות הכנסת.
מאיר פרוש: אתה משרת עכשיו את נשיאות הכנסת.
מאיר פרוש: אתה לא יושב-ראש הוועדה עכשיו.
מאיר פרוש: אני מבקש שתהיה יושב-ראש ועדה.
מאיר פרוש: את הדילמה שיש לך תשתמש בה כדי לומר כן.
מאיר פרוש: שום מקרה לא דומה לרצח הזה.
מאיר פרוש: אז תגיד כן כיושב-ראש ועדה, לא חבר נשיאות.
איתן גינזבורג: אני גם חבר הוועדה וגם חבר נשיאות.
מאיר פרוש: אבל עכשיו אתה צריך לשמש כיושב-ראש ועדה.
מאיר פרוש: יש דין של חבר נשיאות מייצג את הנשיאות ויש דין שני, יושב-ראש ועדה.
איתן גינזבורג: מי בעד קבלת הערעור – ירים את ידו.
איתן גינזבורג: הצבעה בעד הערעור – 1 נגד – 2 נמנעים – 1 הערעור לא התקבל.
איתן גינזבורג: אני נמנע.
איתן גינזבורג: ברוב של 2 מול 1 עם נמנע אחד ההצעה לא התקבלה, לצערי.
יצחק פינדרוס: מבקש רביזיה על ההחלטה.
איתן גינזבורג: עוד חצי שעה, ב-11:15.
איתן גינזבורג: << הלסי >> בקשת יושבת-ראש הוועדה המיוחדת לזכויות הילד להעברת הצעות לדיון מהיר בנושא "טיפול המדינה בתופעת הימצאות ילדים מקבצי נדבות בצמתים בצפון הארץ וברחבי המדינה כולה", של חברי הכנסת ענבר בזק, מוסי רז, יעל רון בן משה, אבתיסאם מראענה, לימור מגן תלם ושירלי פינטו קדוש, מוועדת העבודה והרווחה לדיון בוועדה המיוחדת לזכויות הילד.
איתן גינזבורג: << הלסי >>
איתן גינזבורג: בקשת יושבת-ראש הוועדה המיוחדת לזכויות הילד להעברת הצעות לדיון מהיר בנושא "טיפול המדינה בתופעת הימצאות ילדים מקבצי נדבות בצמתים בצפון הארץ וברחבי המדינה כולה", של חברי הכנסת ענבר בזק, מוסי רז, יעל רון בן משה, אבתיסאם מראענה, לימור מגן תלם ושירלי פינטו קדוש, מוועדת העבודה והרווחה לדיון בוועדה המיוחדת לזכויות הילד.
איתן גינזבורג: חבר הכנסת סלאלחה יציג את הפנייה בשם יושבת-ראש הוועדה, חברת הכנסת מיכל שיר.
עלי סלאלחה: בוקר טוב.
עלי סלאלחה: אדוני היושב-ראש, הצעות לדיון מהיר בנושא "טיפול המדינה בתופעת הימצאות ילדים מקבצי נדבות בצמתים בצפון הארץ וברחבי המדינה כולה".
עלי סלאלחה: נשיאות הכנסת בישיבתה היום העבירה את ההצעות לדיון מהיר שבנדון לדיון בוועדת העבודה והרווחה.
עלי סלאלחה: הוועדה המיוחדת לזכויות הילד, ביוזמת חברת הכנסת עאידה תומא סולימאן, קבעה דיון בנושא ניצול ילדים לקיבוץ נדבות, שעתיד היה להתקיים ביום רביעי הקרוב, 24 בנובמבר 2012.
עלי סלאלחה: הודעה על כך יצאה לחברי הוועדה, למשרדי הממשלה הרלוונטיים ולארגונים שונים.